Ariel S. Tabag

Ni Ariel S. Tabag  ket editor iti daniw ken showbiz iti Bannawag. Co-editor kadagiti libro nga impablaak ti GUMIL Filipinas. Maysa kadagiti nangbukel iti Daniw ken Basi, maysa a performing arts group a pakairamanan dagiti mannurat nga Ilokano. Bahista ti Samtoy (Ilokano a banda nga agtugtugtog iti rakenrol a daniw) ken Pilo. Nangabaken kadagiti salip iti panagsuratan iti Ilokano ken Filipino. Nakaipablaaken iti libro, ti Karapote nga antolohia dagiti 13 a saritana. Impatarusna iti Filipino ti 13 a sarita dagiti agkabannuag nga Ilokano sa naipablaak a libro, ti Samtoy, babaen ti pannarabay ti NCCA. Siaasawa ken ni Norielyn Cullar a maysa a Tagalog. No saan nga agsursurat, sursuruanna nga agsao iti Ilokano dagiti dua a putotna, da Anib Miguel ken Saniata Noriel. Patanor ti Villa, Santa Teresita, Cagayan.

Dagiti mannurat manipud iti Filipinas
Dagiti mannurat iti pagsasao nga Ilokano
Dagiti mannurat iti pagsasao a Tagalog
Tattao nga Ilokano